Document ID: 31997R2492

KOMMISSIONENS FORORDNING (EF) Nr. 2492/97 af 12. december 1997 om suspension af salg af smør fra offentlige lagre i henhold til artikel 3a og 4a i forordning (EØF) nr. 2315/76
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 804/68 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 6, stk. 6, og
ud fra følgende betragtninger:
Ifølge Kommissionens forordning (EØF) nr. 2315/76 af 24. september 1976 om salg af smør fra offentlige lagre (3), senest ændret ved forordning (EF) nr. 1824/97 (4), kan der ske salg af smør, som er indlagret på offentlige lagre inden en bestemt dato, til en pris, der er lig med interventionsorganets opkøbspris, forhøjet med 1 ECU/100 kg, og ifølge artikel 3a og 4a kan der ske levering som fødevarehjælp og salg af smør til institutioner eller samfund, der ikke arbejder med gevinst for øje;
i betragtning af den nuværende størrelse af interventionslagrene af smør og nødvendigheden af at opretholde salg heraf til andre anvendelser, og da der findes andre forsyningskanaler for institutioner eller samfund, der ikke arbejder med gevinst for øje, bør salget i artikel 3a og 4a i forordning (EØF) nr. 2315/76 suspenderes;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Salg af smør fra offentlige lagre i henhold til artikel 3a og 4a i forordning (EØF) nr. 2315/76 suspenderes.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 12. december 1997.

Labels: 3
17